স্টাফ রিপোর্টার, রূপগঞ্জ থেকে জানান, নারায়গঞ্জের রূপগঞ্জে সড়ক দুর্ঘটনায় সন্ধ্যা রানী সরকার (৭০) নামে এক বৃদ্ধা নিহত হয়েছে। শুক্রবার রাতে উপজেলার ঢাকা-সিলেট মহাসড়কের বরপা এলাকার পাকিস্তানি মিলের সামনে ঘটে এ দুর্ঘটনা। রূপগঞ্জ থানা অফিসার ইনচার্জ মনিরুজ্জামান জানান, শুক্রবার রাত ৮টার দিকে সুনামগঞ্জের জগন্নাথপুর থানাধীন সতুনপুর এলাকার মৃত নারায়ণ সরকারের স্ত্রী সন্ধ্যা রানী সরকার ঢাকা-সিলেট মহাসড়কের বরপা এলাকার পাকিস্তানি মিলের সামনে সড়ক দিয়ে যাওয়ার সময় একটি লেগুনা ধাক্কা দিলে তিনি গুরুতর আহত হন। আশপাশের লোকজন তাকে উদ্ধার করে স্থানীয় ইউএসবাংলা মেডিকেল কলেজ হাসপাতালে নিয়ে গেলে চিকিৎসাধীন অবস্থায় রাত ১০টার দিকে তিনি মৃত্যুবরণ করেন।